VS002422
Datum: 2000-11-20T01:00:00.000+01:00
datum_sodbe_i_stopnje: 2008-02-27T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah
skupina: poškodbe glave in možganov in njihove posledice
fischer: zelo hudi primeri
odskodnina: 58.249 EUR
opombe: II Ips 1267/2008. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Relativno mlad, delovodja (gradbeništvo).

## Škodni dogodek

Poškodovan v nesreči pri delu, ko mu je na gradbišču izpod koles tovornjaka v glavo priletel kamen.

## Poškodba

Kominutivno impresijski zlom lobanje v predelu parientalno levo (drobci počene lobanje v predelu med levim sencem in očesom so vdrli v notranjost lobanjskega dna in poškodovali dovodne možganske živce in žile v delu možganov, ki je „zadolžen“ za orientacijo in občutek oz. zavedanje samega sebe) in hud pretres možganov. Poškodbe so se iztekle v hud postkomocionalni sindrom, tresavico rok, okvarjenost vida in sluha, motnje spomina, težave pri hoji, nezmožnost opravljanja fizičnih del in upravljanja motornih vozil.

## Telesne bolečine

12.519 EUR Hude bolečine – 1 dan, občasne srednje hude bolečine – 2 dni, stalne srednje hude bolečine – 21 dni, občasne srednje hude bolečine – 30 dni; stalne lahke bolečine – do 6 mesecev; tudi v bodoče bo trpel občasne lahke bolečine (glavobole).

#### Hospitalizacija

3 dni hospitalizacije

#### Ambulantno zdravljenje

Številni pregledi pri raznih specialistih.

#### Nevšečnosti med zdravljenjem

Zdravljenje je trajalo 19 mesecev, glavoboli, nato je bil invalidsko upokojen;

## Strah

4.000 EUR Hud primarni strah – neposredno pred nezgodo in še dan po njej, nato je strah za izid zdravljenja trajal prbl. 1 leto

## Zmanjšanje življenjske aktivnosti

41.730 EUR Poškodbe so se iztekle v hud postkomocionalni sindrom, tresavica desne roke, okvarjenost vida - zoženo vidno polje, in sluha, motnje spomina, pri hoji ga zanaša, ker ima težave z ravnotežjem, nezmožnost opravljanja fizičnih del in upravljanja motornih vozil. Ne prenese višine, močnejše svetlobe. Zaradi postkomocionalnega sindroma se izogiba družbi, nagnjen je k depresiji. Zaradi tega in glavobolov lahko bere le kratek čas, ne more gledati TV, reševati križank, ne more več tekmovati v ribarjenju, kar je počel v prostem času pred nesrečo.

#### Opis invalidnosti

Invalid I. Kategorije; zaradi tresavice in motenj koncentracije je nezmožen za težje fizično delo, fina dela:

---

ZOR člen 200, 203